Det Dash-8 fly, som for snart 8 måneder siden nødlandede i Aalborg lufthavn, står stadig i lufthavnen.

Den 9. september 2007 brød det ene landingsstel sammen på et Dash-8 fly under landingen i Aalborg Lufthavn. Efter lignende uheld besluttede SAS helt at stoppe flyvninger med flytypen og de er i øjeblikket i fuld gang med at skaffe sig af med dem. Det nødlandede fly i Aalborg og det i Vilnius blev pakket ned, mens forsikringsselskabet tænker over, hvad der skal ske med dem. En gang om måneden flyver SAS en tekniker op der kigger på flyet i Aalborg. Eller sker der ikke noget. Det er forsikringsselskabet, der skal tage den endelige beslutning, men det er vores opfattelse at det havarerede fly i Aalborg skal skrottes, men den endelige beslutning er endnu ikke truffet, siger informationschef i SAS, Bertil Ternert til TV2/NORD. Ingen kunne i dag svare på hvem eller hvordan flyet skal skrottes, hvis det bliver beslutningen.